反初
作者：秦觀
朝代：宋

paragraphs: 昔年淮海未，邂逅安期生。
記我有靈骨，法當遊太清。
區中緣未斷，方外道難成。
一落世間網，五十換嘉平。
夜參半不寢，披衣涕縱橫。
誓當反初服，仍先謝諸彭。
晞髮陽之阿，餔餟太和精。
心將虛無合，身與元氣并。
陟降三境中，高真相送迎。
琅函紀前績，金蒲錫嘉名。
耿光洞寥廓，不借日月明。
故棲黄埃裹，絕想空復情。